
CONVENI REGULADOR DE LA SUBVENCIÓ PREVISTA NOMINATIVAMENT EN EL PRESSUPOST DE L'AJUNTAMENT DE DOSRIUS, A FAVOR DE LA GERMANDAT DE CANYAMARS


Dosrius, a  la data de la signatura electrònica.

Reunides,

Per una banda, la Sra. Sílvia Victoria Garrido Galera, alcaldessa i regidora de cultura de l'Ajuntament de Dosrius.

D'altra part, la Sra. Meritxell Dominich Lorenzo, com a presidenta  de l’entitat, que actua en representació de la Germandat de Canyamars.

Ambdues parts es reconeixen mútuament la capacitat necessària per atorgar aquest conveni, i en virtut d'això 


EXPOSEN 

I.- El Pressupost de l'Ajuntament de Dosrius per al 2024, té consignació per import de 600,00 euros en la seva partida 31.330.48104, per atendre el finançament del projecte/activitat Germandat de Canyamars 2024 d’acord amb el que estableix l'article 22.2.a) de la Llei 38/2003, de 17 de novembre, General de Subvencions, així com als articles 10 i 15 de l’ordenança general de subvencions aprovada per l’Ajuntament de Dosrius.

II.- L’entitat Germandat de Canyamars ha elaborat una memòria del projecte/activitat, per a 2024. En la mateixa es reflecteix un pressupost total de despesa prevista per import de 600 euros, per a les següents actuacions: 

· Celebració de la festa de la  Germandat de Canyamars el tercer diumenge després de Pasqua. Durant aquest acte es porta a terme la contractació d'una cobla per fer un acompanyament musical durant tot el matí. També es dona esmorzar als assistents abans de l'assemblea i un petit refrigeri durant la ballada de sardanes final. La Festa de la Germanadat es compon dels següents actes: esmorzar, assemblea, cercavila amb la cobla, ofici, audició de sardanes i pica-pica.

· Durant la resta de l'any es porta a terme algun acte puntual, com per exemple la caminada de la Festa Major de Canyamars.

	
III.- En data 02 de juliol de 2024 la Junta de Govern Local ha aprovat  la concessió directa d’una subvenció per import de 600 euros destinada al projecte/activitat esmentada. 

IV.- La concessió d'aquesta subvenció s’emmarca en allò que estableix l'article 22.2.a) de la Llei 38/2003, de 17 de novembre, General de Subvencions, en els articles del 39 al 41 de les bases d’execució del pressupost municipal del 2015 i a la ordenança general de subvencions de Dosrius.

Vist  l’exposat ambdues parts







ESTIPULEN 

PRIMERA. - OBJECTE DEL CONVENI 

És objecte d'aquest conveni la regulació d'una subvenció, prevista nominativament en el Pressupost de 2024 de l'Ajuntament de Dosrius a favor de la Germandat de Canyamars, per al finançament del projecte Germandat de Canyamars 2024, per a les següents actuacions: 


· Celebració de la festa de la  Germandat de Canyamars. 
· Durant la resta de l'any es porta a terme algun acte puntual, com per exemple la caminada de la Festa Major de Canyamars.


SEGONA. - FINANÇAMENT DE L'ACTIVITAT SUBVENCIONADA 

L'import de la subvenció de l'Ajuntament s'eleva a 600 euros. 

Aquesta subvenció és compatible amb la percepció d'altres subvencions, ajudes, ingressos o recursos per a la mateixa finalitat, procedent d'altres Administracions o ens públics o privats. Tanmateix l’import total de les subvencions rebudes per a la mateixa finalitat no podrà superar el cost total del projecte/activitat a desenvolupar.. 

TERCERA.-  ACCEPTACIÓ DE LA SUBVENCIÓ

S’entendrà acceptada la subvenció amb la signatura d’aquest conveni per part del beneficiari.

QUARTA. - ACTUACIÓ SUBVENCIONADA I TERMINI DE REALITZACIÓ 

	Anualitat
	Destinació
	import

	
2024
	
Germandat de Canyamars 2024
	
600€



Se subvencionen específicament despeses derivades de l’activitat per a la qual es sol·licita l’ajut i s’estableix com a termini d’execució de l'activitat el que va des de 01/01/2024 fins a 31/12/2024

CINQUENA. - OBLIGACIONS DEL BENEFICIARI 

Constitueixen obligacions del beneficiari, el compliment les quals haurà d'acreditar: 

a) No estar incurs en  prohibició per a l'obtenció de la condició de beneficiari de l'article 13 de la Llei 38/2003, de 17 de novembre, General de Subvencions, i estar al corrent de les seves obligacions fiscals amb l'Ajuntament. 
b) Estar al corrent en el compliment de les seves obligacions tributàries i enfront de la Seguretat Social. 
c) Complir l'objectiu, executar el projecte o realitzar l'activitat subvencionada, i acreditar-lo conforme al que estableix a la clàusula setena d'aquest conveni. 
d) Comunicar a l'Ajuntament de Dosrius l'obtenció d'altres subvencions o ajudes finalistes que financiïn les mateixes activitats subvencionades. 
e) Sotmetre's a les actuacions de comprovació i seguiment de l'activitat i de control financer que poguessin realitzar els diferents serveis de l'Ajuntament. 
f) Els beneficiaris hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en els cartells o mitjans electrònics o audiovisuals.
g) Els documents de qualsevol mena justificatius de l’aplicació dels fons rebuts, s’hauran de conservar per un període no inferior als 6 anys, comptadors des de la finalització del termini de presentació de justificacions.


SISENA. – AVANÇAMENTS I FORMA DE PAGAMENT 

Es podrà sol·licitar  un avançament de la subvenció (fins a un màxim del 75%) quan l’entitat justifiqui per escrit les seves dificultats per afrontar les primeres despeses. La bestreta podrà ser sol·licitada com a màxim fins el 30 de setembre de l’any de signatura del conveni.

El pagament de la subvenció es realitzarà pel total de la subvenció (quan no s’hagi sol·licitat avançament) i per la resta de l’import de la subvenció (quan s’hagi sol·licitat avançament) un cop efectuada la preceptiva justificació per part de l’entitat beneficiària, que s’haurà de fer sempre dins els terminis i condicions marcats per a la mateixa i que s’expliciten al present conveni.


SETENA. - ÒRGAN GESTOR 

Té la condició d'òrgan gestor d'aquesta subvenció la regidoria de alcaldessa i regidora de cultura de l'Ajuntament de Dosrius. 

Qualsevol tràmit relacionat amb aquesta subvenció es gestionarà a través de l'esmentat òrgan gestor. 


VUITENA.- JUSTIFICACIÓ. 

El termini màxim de justificació serà el 31 de desembre de 2024. S'haurà de presentar a l'òrgan gestor el compte justificatiu de les despeses que comprendrà la següent documentació: 


1. Memòria justificativa subscrita pel beneficiari o el seu representant indicativa de les activitats desenvolupades, del compliment de les condicions imposades i dels resultats obtinguts. 

2. Relació subscrita pel beneficiari o el seu representant expressiva de la totalitat de les despeses i inversions derivades de l'activitat, degudament desglossades i detallades, i a la qual s'acompanyarà relació d'originals o còpia de les factures i despeses per import igual o superior al de la subvenció atorgada. Les còpies dels justificants o despeses només seran admissibles quan hagin estat degudament acarades per funcionari adscrit a l'àrea o servei gestor de la subvenció, previ examen i estampillat de l'original. 

3. Declaració subscrita pel beneficiari o la seva representant relativa a la inexistència d'altres subvencions o ajudes que hagin obtingut per a la mateixa finalitat o, si escau, esment exprés dels altres ingressos o ajudes que hagin finançat l'activitat, amb indicació d'import o procedència. 

Els models per a la justificació es poden trobar al web de l’Ajuntament de Dosrius, www.dosrius.cat


NOVENA. – INFRACCIONS. 

Procedirà el reintegrament de la subvenció conforme a allò disposat en el Títol II de la Llei 38/2003, de 17 de novembre, General de Subvencions,  els Títol III i IV de l’ordenança general de subvencions de Dosrius i l’article 40.12 de les bases d’execució del pressupost municipal 2015.
2. Seran  responsables de les infraccions els beneficiaris que realitzen les conductes tipificades.
3. Les infraccions se sancionaran amb multa fins al triple de la quantitat indegudament obtinguda, aplicada o no degudament justificada. La multa serà independent de l’obligació de reintegrament.

DESENA. - DURADA DEL CONVENI. 

El present conveni entrarà en vigor a l'endemà de la seva signatura i desplegarà els seus efectes fins que s'hagi realitzat l'activitat subvencionada i justificat el seu finançament, com a màxim 31 de desembre de 2024.

L'anterior és sense perjudici dels procediments de reintegrament o sancionadors que pogués haver-hi, i de les obligacions que incumbeixin al beneficiari, així com del deure de conservació de documents que li imposa la vigent legislació. 


ONZENA.- NATURALESA DEL CONVENI I LEGISLACIÓ APLICABLE. 

Aquest Conveni té naturalesa jurídic-administrativa. 


En allò no previst en aquest conveni serà d'aplicació la Llei 38/2003, de 17 de novembre, General de Subvencions i el seu Reglament, aprovat per Reial decret 887/2006, de 21 de juliol, l’ordenança general de subvencions aprovada per l’Ajuntament en data 24 de desembre de 2009 i vigent fins a la seva modificació o derogació, les bases d’execució de pressupost municipal  i  la resta de legislació de Règim Local reguladora de subvencions públiques i de procediment administratiu. 

Les qüestions litigioses que sorgeixin en aplicació del present conveni seran resoltes en via administrativa per l'òrgan competent i, si s’escau, davant la jurisdicció contenciós-administrativa. 

I en prova de conformitat, se signa el present conveni, en el lloc i data indicats a l'encapçalament. 



Per l'Ajuntament :						 Per l’entitat:		
				
La regidora de cultura i alcaldessa		            		  La presidenta
Sílvia Victoria Garrido Galera	Meritxell Dominich Lorenzo





				



	El secretari accidental
	Sergi de Diego i Mas





C/ Sant Antoni, 1 · 08319 Dosrius (El Maresme) ·Tel. 93 791 80 14 ·Fax. 93 791 90 80·dosrius@dosrius.cat ·dosrius.cat 
image1.jpeg
*®o

Ajuntament
de Dosrius




